ՕՍՏՐԱՎԱ. – Հուլիսի 18-21-ը չեխական Օստրավայում անցկացվեց հանրահայտ ,,Օստրավայի գույները,, (Colous of Ostrava) միջազգային երաժշտական փառատոնը， որին այս տարի մասնակցեցին աննախադեպ թվով երաժշտական խմբեր ու անհատ կատարողներ։ Փառատոնին մասնակցել են ամենատարբեր ժանրերի՝ ռոք， ջազ， ազգային ու ժողովրդական， դասական， թատերական 106 խմբեր， որոնցից 60-ը՝ արտասահամանյան։ Ինչպես Չեխական հեռուստատեսությանը տված հարցազրույցում ասաց փառատոնի գլխավոր տնրեն Զլատա Հոլուշովան， աննախադեպ հաջողություն է փառատոնի համար 33 հազար այցելուների ներկայությունը 4 օրերի ընթացքում։ Երիտասարդությունը նույնիսկ վրաններով է եկել եւ մեկ շաբաթ մնացել Վիտկովիցե նախկին գործարանի հարակից կանաչ տարածքում， ուր եւ տեղի են ունեցել փառատոնային համերգները։